มัทซ์ ฮุมเมิลส์

**มัทซ์ ยูลีอาน ฮุมเมิลส์** (; เกิดวันที่ 16 ธันวาคม ค.ศ. 1988) เป็นอดีตนักฟุตบอลชาวเยอรมัน ที่เล่นในตำแหน่งเซ็นเตอร์แบ็ก เขามีชื่อเสียงจากการเข้าสกัดที่แม่นยำ การส่งบอลยาวที่แม่นยำจากแนวหลัง การกระโดดแย่งลูกบอลกลางอากาศและความแข็งแกร่ง เขาได้รับการยกย่องว่าเป็นหนึ่งในกองหลังที่ดีที่สุดในยุคของเขา

ฮุมเมิลส์เข้ามาสู่อะคาเดมีของไบเอิร์นมิวนิกก่อนที่จะย้ายไปโบรุสซีอาดอร์ทมุนท์ด้วยสัญญายืมตัวในเดือนมกราคม ค.ศ. 2008 และเซ็นสัญญาอย่างเป็นทางการกับดอร์ทมุนท์ในเดือนกุมภาพันธ์ ค.ศ. 2009 ด้วยค่าตัว 4 ล้านยูโร เขาย้ายกลับมาร่วมทีมไบเอิร์นอีกครั้งในปี ค.ศ. 2016 ด้วยค่าตัวที่ไม่เปิดเผย และถูกขายกลับไปให้ดอร์ทมุนท์ในอีกสามปีต่อมา หลังจากที่เขาคว้าแชมป์บุนเดิสลีกาได้ในทุกฤดูกาลที่เขาอยู่กับไบเอิร์น ฮุมเมิลส์ลงเล่นให้กับดอร์ทมุนท์มากกว่า 500 นัด คว้าแชมป์บุนเดิสลีกาและเดเอฟเบโพคาลรายการละ 2 สมัย รวมถึงคว้ารองแชมป์ยูฟ่าแชมเปียนส์ลีกในปี ค.ศ. 2013 และ ค.ศ. 2024 หลังจากอยู่กับโรม่าหนึ่งฤดูกาล ฮุมเมิลส์ก็ประกาศเลิกเล่นฟุตบอลอาชีพในปี ค.ศ. 2025

ฮุมเมิลส์ติดทีมชาติเยอรมนีตั้งแต่ปี ค.ศ. 2010 ถึง ค.ศ. 2023 โดยลงเล่นไปมากกว่า 70 นัด

## การค้าแข้งกับสโมสร
ฮุมเมิลส์เป็นผลผลิตที่ได้มาจากศูนย์ฝึกเยาวชนของไบเอิร์นมิวนิก โดยเขาเข้าศูนย์เยาวชนตั้งแต่ 6 ขวบ เขาได้ลงเล่นครั้งแรกในฐานะนักฟุตบอลอาชีพในนัดสุดท้ายของฤดูกาล 2006–07 ผลในนัดนั้น ไบเอิร์นมิวนิกเปิดบ้านชนะไมนทซ์ 05 ด้วยคะแนน 5–2

ในเดือนมกราคม ค.ศ. 2008 สโมสรโบรุสซีอาดอร์ทมุนท์ได้ยืมตัวฮุมเมลส์จากไบเอิร์นมิวนิก และเขากลายเป็นกองหลังตัวเลือกแรกอย่างรวดเร็ว เขามักจะจับคู่กับเนเวน ซูบอติช ที่พึ่งเซ็นมาด้วยกันในการเป็นเซ็นเตอร์แบ็กคู่ แต่น่าเสียดายที่ว่าในเดือนสุดท้ายเขาได้รับบาดเจ็บ ต่อมาในเดือนกุมภาพันธ์ ค.ศ. 2009 เขาก็ได้บรรลุสัญญากับสโมสรดอร์ทมุนท์ โดยซื้อตัวมาในราคา 4.2 ล้านยูโร

ในฤดูกาล 2010–11 เป็นปีที่ประสบความสำเร็จที่สุด ด้วยเขาเป็นตัวเลือกแรกในตำแหน่งเซ็นเตอร์แบ็กและได้จับคู่กับซูบอติช ทั้งคู่ช่วยดอร์ทมุนท์มีแนวรับชั้นยอดและได้แชมป์ลีกในปีนั้นด้วย การเล่นในปีนั้นยอดเยี่ยมถึงขนาดเกจิและผู้ฝึกสอนต่าง ๆ ยอมรับว่าเขาเป็นหนึ่งในกองหลังที่ดีที่สุดในบุนเดิสลีกาและในยุโรป

ในฤดูกาล 2011–12 ฮุมเมิลส์และดอร์ทมุนส์ได้แชมป์บุนเดิสลีกาอีกครั้ง และได้ทำประตูในนัดที่พบกับไบเอิร์นมิวนิกในรายการเดเอ็ฟเบ-โพคาล 2012 โดยผลคือดอร์ทมุนท์ชนะไปด้วยคะแนน 5–2 ทำให้ปีนั้นได้ดับเบิลแชมป์ และในวันที่ 3 มิถุนายน ค.ศ. 2012 เขาได้ต่อสัญญาฉบับใหม่กับสโมสรจนถึงฤดูร้อน ค.ศ. 2017 ด้วย

เมื่อวันที่ 25 พฤษภาคม ค.ศ. 2013 ฮุมเมิลส์และดอร์ทมุนท์ได้แพ้ไบเอิร์นมิวนิกในรายการยูฟ่าแชมเปียนส์ลีก 2013 ที่สนามเวมบลีย์ในกรุงลอนดอน ต่อมาวันที่ 27 มิถุนายน ปีเดียวกัน ดอร์ทมุนท์ได้ชนะไบเอิร์นมิวนิกไป 4–2 ในรายการเดเอ็ฟเอ็ล-ซูเพอร์คัพ

## การติดทีมชาติ
ฮุมเมิลส์ลงเล่นทีมชาติชุดใหญ่ครั้งแรกเมื่อวันที่ 13 พฤษภาคม ค.ศ. 2010 ในนัดกระชับมิตรที่ชะนทีมชาติมอลตาไป 3–0 ในการแข่งขันฟุตบอลยูโร 2012 ฮุมเมิลส์ได้ลงเล่นให้กับทีมชาติเยอรมนีลุยศึกยูโร 2012 โดยเขาลงเล่นครบ 450 นาทีเต็มจากทุกนัดที่เยอรมนีลงเล่น ฮุมเมิลส์ทำประตูที่สองในนัดแรกที่เขาได้ลงของรายการฟุตบอลโลก 2014 ซึ่งเยอรมนีชนะโปรตุเกส 4–0 หลังจากนั้นเขาก็ไม่ได้ลงเล่นในรอบ 16 ทีมสุดท้ายเพราะป่วย ก่อนจะได้ลงเล่นในรอบ 8 ทีมสุดท้ายซึ่งเป็นนัดที่พบกับฝรั่งเศส และได้โขกประตูชัยให้เยอรมนีชนะฝรั่งเศสไป 1–0 ก่อนจะผ่านเข้ารอบต่อไป ในวันที่ 11 กรกฎาคม เขาติดหนึ่งในนักฟุตบอลสิบคนที่ที่มีสิทธิ์ได้รางวัลบอลทองคำ ซึ่งรางวัลนี้ไว้ให้สำหรับผู้เล่นยอดเยี่ยมประจำการแข่งขันบอลโลก

## ชีวิตส่วนตัว

ฮุมเมิลส์เกิดที่แบร์กิชกลัทบัค รัฐนอร์ทไรน์-เว็สท์ฟาเลิน แฮร์มัน ฮุมเมิลส์ พ่อของเขา เคยเป็นนักฟุตบอลและผู้จัดการ ส่วน  ผู้เป็นแม่ เคยเป็นผู้เล่นโปโลน้ำ พ่อของเขาเคยทำงานเป็นผู้ประสานงานเยาวชนที่ไบเอิร์นมิวนิกก่อนแทนที่ด้วยชเตฟัน เบ็คเคินเบาเออร์ บุตรฟรันทซ์ เบ็คเคินเบาเออร์ ในวันที่ 30 มีนาคม ค.ศ. 2012 โยนัส น้องชายของฮุมเมิลส์ เกษียณจากอุบัติเหตุตอนอายุ 25 ปีใน ค.ศ. 2016

 ภรรยาของเขา ได้รับเลือกเป็น WAG ของประเทศเยอรมนีใน ค.ศ. 2013 Fischer กับฮุมเมิลส์แต่งงานในเดือนมิถุนายน ค.ศ. 2015 ทุ้งคู่ให้กำเนิดลูกชายใน ค.ศ. 2018 แต่ทว่า ทั้งคู่หย่าร้างในเดือนธันวาคม ค.ศ. 2022

## สถิติ
### สโมสร

### ทีมชาติ

## เกียรติประวัติ
### สโมสร
;โบรุสซีอาดอร์ทมุนท์
* บุนเดิสลีกา (2) : 2010–11, 2011–12
* เดเอ็ฟเบ-โพคาล (1) : 2011–12
* เดเอฟแอล–ซูเปอร์คัพ (2) : 2013, 2014
* ยูฟ่าแชมเปียนส์ลีก : รองชนะเลิศ : 2012–13
### ทีมชาติ
;เยอรมัน
*ฟุตบอลโลก (1):2014
* ฟุตบอลชิงแชมป์แห่งชาติยุโรป ชุดอายุไม่เกิน 21 ปี (1): 2009

### เกียรติประวัติส่วนตัว
*อีเอสเอมทีมแห่งปี (2) : 2010–11, 2011–12
*ทีมรวมดาราฟุตบอลโลก (1) : 2014
*ดรีมทีมฟุตบอลโลก (1) : 2014

## อ้างอิง

 
## แหล่งข้อมูลอื่น

* 
* Profile  ที่เว็บไซต์โบรุสซีอาดอร์ทมุนท์
*  
* 
* 
* 
* 
* 

หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในบุนเดิสลีกา
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นโบรุสซีอาดอร์ทมุนท์
หมวดหมู่:กองหลังฟุตบอล
หมวดหมู่:บุคคลจากแบร์กิชกลัทบัค
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020